Veľký Oružný potok

Veľký Oružný potok je vodný tok v Nízkych Tatrách na území okresu Liptovský Mikuláš. Je to pravostranný prítok Ľupčianky s dĺžkou približne 5,5 km a je tokom IV. rádu. Preteká územím Národného parku Nízke Tatry.

 Priebeh toku 
Potok pramení v západnej časti Nízkych Tatier, v geomorfologickom podcelku Ďumbierske Tatry a ich časti Ďumbier., na severozápadnom úbočí vrchu Chabenec (), v nadmorskej výške približne 

Potok pramení v oblasti hornej hranice lesa, v závere doliny Veľká Oružná. Od prameňa tečie severozápadným smerom, priberajúc len kratšie prítoky z okolitých svahov. Na južnom úpätí vrchu Krámec () priberá pravostranný prítok z doliny Solisko a stáča sa na západ. Priberá ľavostrannú Jamu spod Mestskej hory () a prechádza do geomorfologickej časti Salatíny. Z významnejších potokov tu priberá ľavostrannú Apadovú, pritekajúcu z rovnomennej doliny a pokračuje dolinou južným úpätím vrchu Veľká Oružná (). Na dolnom toku sa stáča mierne na severozápad a vteká do Ľupčianskej doliny, kde sa v lokalite Tajch v nadmorskej výške približne  vlieva pravostranne do Ľupčianky. Potok patrí do povodia rieky Váh.  

Potok pramení a preteká iba katastrálnym územím obce Partizánska Ľupča v okrese Liptovský Mikuláš v Žilinskom kraji.

 Referencie 

 Pozri aj 
 Nízke Tatry, Ďumbierske Tatry
 Salatíny, Ďumbier

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Liptovský Mikuláš